[{"text_idx": "#000000", "text": "Viktor Vilh\u0302a en Odeso kolektas subtenon por la defendo de sia hejmurbo, kaj li jam ricevis kontribuojn de esperantistoj el pluraj landoj. Sed mirigas lin, ke ekzistas ankau\u0306 esperantistoj, kiuj subtenas la invadon de aliaj landoj. \u201dTio estas por mi tute nekomprenebla afero\u201d, li diras."}, {"text_idx": "#000002", "text": "Viktor Vilh\u0302a estas ukrainia esperantisto, kiu laboras distance pri librotenado kaj tial povas libere elekti sian log\u0302lokon. Li alterne log\u0302as en Lvivo kaj Odeso, printempe kutime en Lvivo por labori en la g\u0302ardeno de sia patrino. Sed pro la milito li decidis resti en Odeso, kie li nun aktive partoprenas la volontulan movadon por helpi en la defendo de la urbo."}, {"text_idx": "#000004", "text": "\u2013 G\u0302is nun Odeso suferis nur kelkajn atakojn. Ekzemple, c\u0302ar la rusa armeo havas evidente taktikon detrui naftobazejojn en la tuta lando, ankau\u0306 la Odesa naftobazejo estas lau\u0306 mia scio jam tute detruita post misilfrapo. Estis kelkaj pafoj al nia bordo el rusaj milits\u0302ipoj... kaj estas po kelkaj alarmoj tage kaj nokte, tio malpermesas dormi normale, c\u0302ar kelkfoje nokte ni devas levig\u0302i kaj kas\u0302i nin."}, {"text_idx": "#000005", "text": "\u2013 Tamen g\u0302enerale Odeso estas relative netus\u0302ita \u2013 se kompari kun Kijivo au\u0306 nia najbara urbo Mikolajiv. Al Mariupol ec\u0302 ne eblas kompari... Al Mikolajiv fakte nuntempe estas tuta nia rigardo, c\u0302ar tiu urbo-heroo nun estas tiu kiu staras inter ni kaj la malamiko."}, {"text_idx": "#000006", "text": "\u2013 Nutraj\u0302aj vendejoj (ekz. superbazaroj) en la urbo estis kaj estas malfermitaj la tutan tempon, do tio ne estas problemo. Iuj specialaj butikoj en la unuaj semajnoj estis fermitaj, sed nun poiomete la vivo reviglig\u0302as. Tamen homoj en la stratoj tre malmultas, la trafiko estas malpli densa ol g\u0302i estis antau\u0306e. S\u0302ajnas ke multaj vere forveturis. Tamen ankau\u0306 multaj restas kaj asertas ke ili restos g\u0302is la fino."}, {"text_idx": "#000007", "text": "Oni intertempe iom repus\u0302is la rusian armeon, c\u0302u vi esperas, ke ne estos granda atako kontrau\u0306 Odeso?"}, {"text_idx": "#000008", "text": "\u2013 Estas c\u0302iam la dang\u0302ero de mara atako. Ni ne timas g\u0302in tiom, kiom timis dekomence, c\u0302ar evidente la rusoj tamen tre dependas de la surtera progreso. Certe, se ilia c\u0302efaro ordonus, ili provus surterig\u0302i, tamen tio espereble estus suicida afero. Se temas pri la surtera movado, do inter Mikolajiv kaj H\u0302erson estas tuttempe bataloj. Certe ili ne progresas plu. Foje estas nia venko, foje ilia venko, kaj g\u0302enerale en tiu \u201dfronto\u201d ec\u0302 ne estas vera frontlinio: estas vilag\u0302oj kiuj estas \u201dniaj\u201d, aliaj kiuj estas \u201diliaj\u201d, kaj bataloj kaj bataletoj c\u0302ie, do la formato de mapo ne estas tute tau\u0306ga por montri la situacion en la Suda milit-direkto \u2013 malsame al la situacio en Donbaso, kie ekzistas vera frontlinio."}, {"text_idx": "#000009", "text": "Kiel funkcias via projekto por helpi la defendon?"}, {"text_idx": "#000010", "text": "\u2013 Dum la unuaj tagoj de la milito c\u0302iuj estis tre okupataj pri transvivo. Ankau\u0306 mi faris c\u0302iujn aferojn, kiujn mi pensis necesaj: gluis la fenestrojn, ac\u0302etadis nutraj\u0302ojn... Dum tiu tempo c\u0302iuj donadis monon al nia armeo tra la g\u0302enerala bankokonto. Post kelkaj tagoj homoj komencis pensi: jen ni pli-malpli solvis la aferojn pri la transvivo, do kion ni tamen faru por nia venko? Ukrainoj estas g\u0302enerale fortaj pri horizontala kunlaboro. Ne c\u0302iam la centra planado kaj organizado estas perfektaj, sed se io mankas, ni organizig\u0302as surloke. Do, multaj homoj komencis serc\u0302i tiujn eblojn, kaj persone mi alig\u0302is al organizaj\u0302o, kiu nomig\u0302as Volontula movado de Odeso."}, {"text_idx": "#000011", "text": "\u2013 Ni koncentrig\u0302as pri helpo al la armeo. Vi devus kompreni: c\u0302iuj nuntempe parolas pri Teritoria defendo, lokaj militunuoj formitaj de volontuloj \u2013 s\u0302ajne g\u0302i farig\u0302is certa \u201dmarko\u201d pri la ukraina rezisto. Sed la c\u0302efa celo de Teritoria defendo estas simple defendi sian urbon surloke, do en Odeso nun, kiam ne estas surtera atako, g\u0302i ne tiom gravas por la nuna defendo. Certe, tio dependas de la unuo: kelkaj unuoj de la Teritoria defendo jam estas sendataj al la frontlinio, do fakte ili nun ig\u0302is parto de la armeo. Do pli gravas nun la profesia armeo: ties unuoj el Odeso, kiuj nun batalas apud Mikolajiv. Ni g\u0302uste nun helpas fokuse al ili."}, {"text_idx": "#000014", "text": "\u2013 Ni scias precize, c\u0302ar multaj el niaj volontuloj havas personajn rilatojn en la armeo. Estas nun tre kutima ukrainia situacio, ke edzo batalas en la armeo kaj lia edzino (au\u0306 koramikino) do ekokupig\u0302is pri ti\u0430 helpado. Ankau\u0306 en nia organizaj\u0302o la edzo de unu kolegino estas en la armeo, kaj aliaj havas tie amikojn, parencojn... Krome, ni havas medicinan fakon, niaj medicinistoj laboras ankau\u0306 en la hospitalo, do de tie same ili havas \u201dunuamanan\u201d informon."}, {"text_idx": "#000015", "text": "\u2013 C\u0302iu volontulo provas fari kion povas. Do estas multaj diversaj projektoj kaj direktoj. Unu granda temas ekzemple pri kolektado por ac\u0302eti terenau\u0306tojn. Alia sufic\u0302e granda, mon-postulanta projekto nun estas pripago de tajlorado de taktikaj ves\u0302toj, tiuj kun multaj pos\u0302oj. Krome, ni ac\u0302etas droneojn, radiotelefonojn..."}, {"text_idx": "#000016", "text": "\u2013 Kiam mi venis, mi pensis: kiel mi povas kontribui? Mi havas multe da amikoj eksterlande, precipe en Pollando, do mi decidis ke mi c\u0302efe serc\u0302u monon eksterlande, kaj eksterlande ac\u0302etu aj\u0302ojn necesajn por la armeo: taktikaj medicinaj\u0302oj \u2013 turniketoj, israelaj kaj aliaj bandag\u0302oj, hemostazaj\u0302oj \u2013 kaj taktikaj vestaj\u0302oj."}, {"text_idx": "#000017", "text": "\u041aiel eblas helpi al via laboro?"}, {"text_idx": "#000018", "text": "\u2013 Eblas donaci al mi per PayPal: uzu mian retadreson . Homoj en Pollando povas donaci rekte c\u0302e zrzutka.pl. Au\u0306 eblas uzi iun ajn pageblon, indikitan en la pag\u0302aro de nia organizaj\u0302o."}, {"text_idx": "#000019", "text": "\u041aiajn reagojn vi ricevis al via kampanjo en Esperanto?"}, {"text_idx": "#000020", "text": "\u2013 Nu, c\u0302efe reagis miaj amikoj: el Pollando, Litovio, C\u0302eh\u0302io, Rumanio, kaj ankau\u0306 ukrainaj esperantistoj \u2013 kaj hejme kaj eksterlande. Amikoj en C\u0302eh\u0302io kaj Pollando informig\u0302is pri aj\u0302oj kiujn ni bezonas, serc\u0302is la vendejojn kaj do ebligis al mi kompari prezojn. Ukrainaj, polaj, litovaj kaj c\u0302eh\u0302aj esperantistoj faris mondonacojn persone, kaj Vilna Esperanto-Klubo Juneco kolektive."}, {"text_idx": "#000021", "text": "Kia estas via g\u0302enerala impreso pri la reago de diverslandaj esperantistoj al la milito en Ukrainio?"}, {"text_idx": "#000023", "text": "\u2013 Sed se temas pri la esperantistaro g\u0302enerale, do... tio malagrable min surprizis jam en la jaro 2014, kiam evidentig\u0302is ke estas esperantistoj (kaj ne nur en Rusio!) kiuj subtenas teritoriajn pretendojn de certaj landoj al aliaj, rajtigas tiujn per iuj konsideroj. Kaj nun \u2013 jam post tio, kio okazis kaj kiel g\u0302i okazis \u2013 mi vidas, ke tiuj homoj ne s\u0302ang\u0302is sian opinion. Ili dau\u0306re apogas Putin, kaj nenio povas malkonvinki ilin. Tio por mi estis kaj estas tute s\u0302oka afero: tiaj homoj en Esperantujo, kiuj aprobas militan invadon en aliajn landojn."}, {"text_idx": "#000024", "text": "\u2013 Foje mi imagas, ke Zamenhofo mortas nun por la dua fojo: samkiel li mortis en Varsovio en 1917, dum liaj iamaj sekvantoj mortigadis unu la alian sur la kampoj de la Unua Mondmilito..."}, {"text_idx": "#000028", "text": "Ne estas vortoj por tio, ke 77 jarojn post la fino de la Dua Mondmilito Eu\u0306ropo kaj pli specife Ukrainujo alfrontig\u0302as al atako de Rusujo. Ec\u0302 dum la malvarma milito nenio okazis, sed nun rusoj kau\u0306zas masakrojn en Eu\u0306ropo.\nLau\u0306 nia povo, ni helpu al la ukrainoj, kiuj brave kaj fiere defendas verdire ne sur la propran teritorion, sed la eu\u0306ropan teritorion.\nMultan forton al niaj ukrainaj samideanoj!"}, {"text_idx": "#000032", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]